kk ru kk kk kk kk uk kk en en ru ru ru en ru ru ru hbs_lat en ru ru ru en en ru ru ru ru kk kk kk kk uk kk en de ru de es en en de es en en ru kk kk kk kk uk kk hbs_lat ru kk kk kk kk uk kk kk kk de en en kk kk kk kk kk kk kk kk kk kk en kk kk hbs_lat az kk kk kk kk ky ru en en en en en en kk kk kk kk kk kk ru kk kk kk kk ru kk kk kk kk ru kk kk kk kk ru kk kk kk kk ru hbs_lat hbs_lat kk kk hbs_lat kk es en es de es kk kk kk kk kk uk kk uk kk kk kk kk kk
Ұстаз бойындағы ұлылық... - ҚазБілім
Добро пожаловать! Войдите в свою учётную запись
Forgot your password? Get help
Пароль будет выслан Вам по электронной почте.
Осындай айтулы тұлғалар қатарынан аса талантты музы­кант Жәкеев Сапиол­ла Молдаға­лиұлын ерекше атауға бола­ды.  Өмір жолында үлкен жетістіктерге жеткен, еліне аянбай қызмет етіп, артында өшпес із қалдырған Сапиолла Молдаға­лиұлы көзі тірі бол­ғанда, биыл 87 жасқа толар еді.
Сапиолла Молда­ғалиұлы 1931 жылы Батыс Қазақстан облысында дүниеге келді. Орал қаласындағы музыкалық мектепке жеті жасында қабылданады. Атақты солист А.Брокмиллерден виолончель аспабы бойынша дәріс алады, машықтанады, тәлімін көреді.  Музыкалық мектепті аяқтаған соң, Орал қаласындағы музыкалық колледжге, одан соң қажырлы дайындықтың нәтижесінде Алматы қаласындағы Құрманғазы атындағы консер­ваторияға оқуға түседі. Консерваторияны жақсы аяқтаған талантты музыкант Сапиолла Жәкеевті симфониялық оркестрге жұмысқа шақырады.
Ұлы музыкант Ахмет Жұбанов атындағы республикалық мектеп-интернат ашылып, енді Сапиолла ағай ұстаздық қызметке осында келеді. Ол бұл жерде тек педагог болып қана қоймай, ұзақ жыл музыка бөліміне басшылық жасады. Өз ортасында сыйлы, жұмысына тиянақты ұлы ұстаздың сол ортадан көп шәкірттері түлеп ұшты, қанаттанды. Кенжебай Андарбаев, Нұрлан Далбаев, Кеулімжай Ботабаев, Ернар Мыңтаев, Айжан Құлжанова және  басқа да қазіргі музыка саласының бірталай жұлдыздары  Сапиолла Молдағалиұлы сыныбынан тәлім-тәр­бие алды. Сапиолла Молдағалиұлы алдындағы шәкірттеріне ешқашан ауыр сөз айтып, дауыс көтеруді білмеген дегдар жан еді. Қазақ музыка мәдениетін көтеру жолында және қазақ бала­ларының кәсіби музыкалық білім алуы үшін аянбай еңбек еткен ұстаз А.Жұбанов атындағы музыка мектебі ашылғаннан бастап, осында қырық жыл еңбек етті.
Біртуар азамат тек тамаша музыкант қана емес, жан-жақты энциклопедиялық білімі бар ұстаз еді. Лингвис­тикалық қабілетінің күштілігінен және тілдерді үйренуге деген зор қызығушылығынан неміс тілін жетік меңгерді.
Логикалық ой-өрісті машықтандыратын, адамның мінез-құлқын өзі басқаруды дамытатын  спорт түрі – шахматты да ұстазымыз тамаша ойнайтын. Мектепте шахмат клубын ұйымдас­тырып, шәкірттерінің арасында жиі-жиі сайыстар өткізіп тұратын.
Тәжірибелі ұстаздың қажырлы еңбегінің нәти­жесінде, алғашқы жылдары-ақ оның шәкірттері қалалық, облыстық, республикалық конкурстарға қатысып, жүлделі орындарға ие болды. Өзінің ұстазынан өнеге-өсиет алған  көптеген шәкірттер республикалық, халықаралық байқаулардың жүлдегері атанды. Қазіргі кезде осы шәкірттерінің біразы музыка саласында басшылық қызметтерде жүр.
Осындай зор еңбегінің арқасында Сапиолла Молда­ғалиұлы Қазақ КСР-ның, КСРО-ның Ха­лыққа білім беру ісінің үздігі белгісімен, «Құрмет белгісі» ор­дені, «Еңбек ардагері» медалімен марапатталған.
Ол өз ортасына сыйлы азамат, музыка сала­сында керемет ұстаз, отбасылық өмірде үлгілі әке бола білді. Үлгілі ұстаз отбасындағы балалары мен немерелерінің де  тәрбиесі мен оқу үлгерімдеріне көп көңіл бөлді.
Қазір ортамызда болмаса да, ол кісінің ерен еңбегі мен тәлім-тәрбиесі, асыл сөздері оның әрбір шәкірті мен ұрпағының жадында мәңгі қалары сөзсіз.
Алдыңғы мақалаАқмола мектептерінің 86,3 пайызында ғана ыстық тамақ ұйымдастырылған
Келесі мақала2019 жылы білім гранттарының тағайындалу жолдары
Пікір қалдырыңыз Отменить ответ
Please enter your comment!
Please enter your name here
You have entered an incorrect email address!
Please enter your email address here
Save my name, email, and website in this browser for the next time I comment.
Ресейден келгендер мектепте мұғалім болып жұмыс істей алма ма?
Қазбілім Редакциясы - 2022-10-06 0
Ресейде ішінара мобилизация жарияланған соң Қазақстанға бас сауғалап келгендердің саны көбейді. Оқу-ағарту министрі Асхат Аймағамбетов ресейлік мұғалімдердің Қазақстанда мектепке жұмысқа орналаса алмайтынын айтты. Zakon.kz-тің жазуынша,...
Алматының Алатау ауданында екі мемлекеттік колледж салынады
Қазбілім Редакциясы - 2022-10-06 0
Алматы қаласының Алатау ауданында екі мемлекеттік колледж салынады. Бұл туралы қала әкімі Ерболат Досаев аудан тұрғындарымен кездесуде айтты. «Келесі жылдан бастап Алатау ауданында екі мемлекеттік...
Қазақстанда білім беру 13,8% қымбаттады
Қазбілім Редакциясы - 2022-10-06 0
Қазақстанда білім беру ақысы 13,8% қымбаттады. Бұл туралы ҚР Стратегиялық жоспарлау және реформалар агенттігі Ұлттық статистика бюросынан мәлім етті. «Қыркүйек айында білім беру қызметтерінің бағасы...
Павлодар облысында алдағы 3 жылда 10 мектеп салынады
Қазбілім Редакциясы - 2022-10-05 0
Жолдауда ұсынылған «Жайлы мектеп» ұлттық жобасы аясында Павлодар облысында алдағы 3 жылда 10 мектеп салынады. Бұл туралы Мемлекет басшысы Қасым-Жомарт Тоқаев Павлодар облысы жұртшылығымен...
Жаңа Әділетті Қазақстанға елімізде білім культі біржола орныққан кезде ғана жетеміз – Тоқаев
Қазбілім Редакциясы - 2022-10-05 0
Мемлекет басшысы Қасым-Жомарт Тоқаев Павлодар облысының жұртшылығымен кездесуі барысында Мәшһүр Жүсіптің осы өңірдің перзенттерінің арасында алар орнына ерекше тоқталып өтті, деп хабарлайды KAZBILIM БОРТ№1 Telegram...
Жоба жетекшісі: Аятжан Ахметжанұлы
Бас редактор: Сәрсен Бақытбек
©Сайт материалын пайдалану үшін редакция келісімі керек және гиперсілтеме жасау міндетті.
Қазақстан Республикасының Ақпарат және коммуникациялар министрлігінде тіркеліп,
САЙТТЫ ӘЗІРЛЕГЕН "Жоба" Group